ΓΡΑΠΤΗ ΕΡΩΤΗΣΗ E-0790/99

υποβολή: Graham Mather (PPE) προς την Επιτροπή

(6 Απριλίου 1999)

Θέμα: Εκτελεστική Υπηρεσία του Οργανισμού Παρέμβασης (ΗΒ) - πόροι ΚΓΠ

Η Εκτελεστική Υπηρεσία του Οργανισμού Παρέμβασης είναι υπόλογος έναντι του Βρετανικού Κοινοβουλίου για την εφαρμογή, στο Ηνωμένο Βασίλειο, των ρυθμίσεων της αγοράς και των μέτρων στήριξης που προβλέπονται στο πλαίσιο της κοινής γεωργικής πολιτικής, καθώς και τις συναφείς διοικητικές δαπάνες.

Απαντώντας στην ερώτησή μου Ε-3331/98(1) που αφορά το οικονομικό έτος 1996/97, η Επιτροπή ανέφερε ότι δεν είναι πλήρως ικανοποιημένη με τη διαχείριση των πόρων της ΚΓΠ στο ΗΒ.

1. Είναι η Επιτροπή ικανοποιημένη με την εκ μέρους της εκτελεστικής υπηρεσίας διαχείριση των πόρων κατά το οικονομικό έτος 1997/98;

2. Θεώρησε άραγε η Επιτροπή αναγκαίο να απορρίψει, μέσω της διαδικασίας εκκαθάρισης λογαριασμών, την επιστροφή δαπανών που πραγματοποίησε η Εκτελεστική Υπηρεσία του Οργανισμού Παρέμβασης για την ως άνω περίοδο και ποία ποσά δαπανήθηκαν;

3. Προτίθεται άραγε η Επιτροπή να δημοσιεύσει συνοπτική έκθεση της διαδικασίας εκκαθάρισης λογαριασμών σε ό,τι αφορά το ΗΒ για το 1997/98 και τα μεταγενέστερα οικονομικά έτη;

Απάντηση του κ. Fischler εξ ονόματος της Επιτροπής

(27 Απριλίου 1999)

Με τη μεταρρύθμιση της εκκαθάρισης των λογαριασμών προβλέπεται ότι από το οικονομικό έτος 1996 και μετά η διαδικασία για την εκκαθάριση των λογαριασμών χωρίζεται σε δύο μέρη: μία πρώτη απόφαση για την εκκαθάριση των λογαριασμών αφορά την ειλικρίνεια, πληρότητα και ακρίβεια των λαμβανόμενων ετήσιων λογαριασμών ( ρθρο 5 παράγραφος 2 στοιχείο β) του κανονισμού (ΕΟΚ) 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής(2) - "λογιστική εκκαθάριση"), και μία δεύτερη απόφαση αφορά τον αποκλεισμό από την κοινοτική χρηματοδότηση όλων των δαπανών που δεν έχουν εκτελεστεί σύμφωνα με τους κοινοτικούς κανονισμούς ( ρθρο 5 παράγραφος 2 στοιχείο γ) του κανονισμού (ΕΟΚ) 729/70 του Συμβουλίου "συμμόρφωση των λογαριασμών").

1. Στο πλαίσιο της λογιστικής εκκαθάρισης, η Επιτροπή είναι σε γενικές γραμμές ικανοποιημένη με τη διαχείριση των πόρων κατά το οικονομικό έτος 1997/1998. Σημειώθηκε αξιοσημείωτη βελτίωση σε σχέση με το προηγούμενο έτος, και η εθνική υπηρεσία δημοσιονομικού ελέγχου, το όργανο πιστοποίησης για το Ηνωμένο Βασίλειο, διατύπωσε γνώμη χωρίς παρατηρήσεις για τους λογαριασμούς του οργανισμού πληρωμών.

2. Δεν έχει ληφθεί ακόμη η απόφαση λογιστικής εκκαθάρισης για το οικονομικό έτος 1997/1998. Αναμένεται να ληφθεί από την Επιτροπή πριν από τις 30 Απριλίου 1999 και στη συνέχεια θα δημοσιευθεί. χουν ήδη αρχίσει οι εργασίες σχετικά με τη συμμόρφωση των λογαριασμών κατά το οικονομικό έτος 1997/1998, αλλά δεν πρόκειται να ληφθεί καμία απόφαση επί ορισμένο ακόμη χρόνο. Οι αποφάσεις, θα δημοσιευθούν μόλις ληφθούν.

3. Η απόφαση εκκαθάρισης λογαριασμών συνοδεύεται από μια συνοπτική έκθεση. Οι εκθέσεις διαβιβάζονται συστηματικά στην επιτροπή δημοσιονομικού ελέγχου (Cocobu) του Κοινοβουλίου. Η συνοπτική έκθεση για την εκκαθάριση λογαριασμών του οικονομικού έτους 1997/1998 θα συνταχθεί τη στιγμή της εκκαθάρισης. Εν τω μεταξύ, αποστέλλεται χωριστά στο Αξιότιμο Μέλος του Κοινοβουλίου και στη γραμματεία του Κοινοβουλίου αντίγραφο της συνοπτικής έκθεσης για την εκκαθάριση λογαριασμών του 1996/1997 ( ρθρο 5 παράγραφος 2 στοιχείο β).

(1) ΕΕ C 207 της 21.7.1999, σελ. 53.

(2) ΕΕ L 94 της 28.4.1970.